Document ID: 32013R0763

IZVEDBENA UREDBA KOMISIJE (EU) št. 763/2013
z dne 7. avgusta 2013
o spremembi Uredbe (ES) št. 637/2009 v zvezi z razvrstitvijo nekaterih vrst rastlin zaradi ocenjevanja ustreznosti poimenovanja sort
(Besedilo velja za EGP)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Direktive Sveta 2002/53/ES z dne 13. junija 2002 o skupnem katalogu sort poljščin (1) in zlasti člena 9(6) Direktive,
ob upoštevanju Direktive Sveta 2002/55/ES z dne 13. junija 2002 o trženju semena zelenjadnic (2) in zlasti člena 9(6) Direktive,
ob upoštevanju naslednjega:
(1)
V primeru nekaterih vrst bi bilo treba razrede, določene v Prilogi I k Uredbi Komisije (ES) št. 637/2009 z dne 22. julija 2009 o oblikovanju pravil za izvajanje glede primernosti poimenovanja sort poljščin in zelenjadnic (3), uskladiti s spremembami v mednarodni botanični razvrstitvi. Urad Skupnosti za rastlinske sorte je novembra 2012 navedene spremembe že vključil v „smernice s pojasnjevalnimi opombami glede člena 63 Uredbe Sveta (ES) št. 2100/94 z dne 27. julija 1994 o žlahtniteljskih pravicah v Skupnosti“.
(2)
Uredbo (ES) št. 637/2009 bi bilo zato treba ustrezno spremeniti.
(3)
Ukrepi iz te uredbe so v skladu z mnenjem Stalnega odbora za semenski material za poljedelstvo, vrtnarstvo in gozdarstvo -
SPREJELA NASLEDNJO UREDBO:
Člen 1
Priloga I k Uredbi (ES) št. 637/2009 se spremeni v skladu s Prilogo k tej uredbi.
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 7. avgusta 2013

Labels: 3
16
6